# The Graduate

| The Graduate |
| --- |
|  |
| Režija | Mike Nichols |
| Producent | Joseph E. Levine Lawrence Turman |
| Scenario | Charles Webb Calder Willingham Buck Henry |
| Uloge | Dustin Hoffman Anne Bancroft Katharine Ross William Daniels |
| Muzika | Dave Grusin |
| Fotografija | Robert Surtees |
| Montaža | Sam O'Steen |
| Distribucija | Embassy Pictures United Artists |
| Premijera | 21.12. 1967. |
| Trajanje | 105 min. |
| Zemlja |  Sjedinjene Države |
| Jezik | engleski |
| Budžet | $3,000,000 |
| Web stranica |  |
| *The Graduate* na Internet Movie Database |

Diplomac (eng. *The Graduate*) je američka ljubavna komedija/drama iz 1967. koja govori o sazrijevanju mladića kojeg je zavela žena očevog poslovnog prijatelja. Film je režirao Mike Nichols i on je adaptacija istoimenog romana kojeg je napisao Charles Webb. Glavne uloge tumače Dustin Hoffman, Anne Bancroft, Katharine Ross i William Daniels. To je jedan od klasika kinematografije koji se smatra jednim od najboljih filmova svih vremena a koji je proslavio Dustina Hoffmana i pjesmu *Mrs. Robinson* Simona & Garfunkela te obilježio 1960-te.

Film je također bio i komercijalni uspjeh: zaradio je 104,64 milijuna $ te tako postao najgledaniji film u američkim kinima godine, te peti najgledaniji tog desetljeća. Nominiran je i za nekoliko nagrada, od kojih se i osvojio velik dio. Američki filmski institut je film stavio na 7. mjesto na listi 100 godina AFI-ja... 100 filmova.

## Radnja

Los Angeles. **Benjamin Braddock** je 20-godišnji mladić koji je uspješno završio srednju školu ali nema pojma na koji fakultet da se upiše ni što dalje da učini sa svojim životom. Na zabavi kod svoje kuće sretne svoju bivšu profesoricu, **gđu. Robinson**, koja ga nagovori da ju odvede do njene kuće sa svojim autom. Na njegovo iznenađenje otkrije da je njena kuća prazna a ona se počne čudno ponašati, toliko ljubazno da gotovo kao da ga pokušava zavesti. On želi što prije otići, no ona ga pozove u svoju sobu, zaključa vrata i gola pred njim izjavi da ju može imati kada god želi.

Upravo tada u kuću se vrati njen suprug, **g. Robinson**, i izbezumljeni Benjamin izađe van iz sobe, pozdravi se s njim te se vrati u svoj dom. Iako mu je sve to bizarno pošto je još djevica, Benjamin pristane sa gđa. Robinson otići tajno u neki hotel i tamo završiti s njom u krevetu. Njihova afera se počne odvijati i trajati mjesecima, sve dok Benjamin ne sretne **Elaine**, kćerku gđe. Robinson, te se zaljubi u nju, iako to nije planirao. On joj sve prizna, na što Elaine prekine svaki kontakt s njim, kao i gđa. Robinson koja se počne agresivno ponašati prema njemu. Ipak, prvi put Benjmin shvati što želi u životu te sa autom stigne do crkve u kojoj se Elaine treba udati za nekog studenta. On zaustavi vjenčanje te ona sa njim pobjegne u autobusu.

## Uloge

* Dustin Hoffman - Benjamin Braddock
* Anne Bancroft - Gđa. Robinson
* Katharine Ross - Elaine Robinson
* William Daniels - G. Braddock
* Murray Hamilton - G. Robinson
* Elizabeth Wilson - Gđa. Braddock
* Buck Henry - Zaposlenik u hotelu
* Walter Brooke - G. McGuire
* Brian Avery - Carl Smith
* Norman Fell - G. McCleery
* Marion Lorne - Gđa. DeWitte
* Alice Ghostley - Gđa. Singleman
* Eddra Gale - Žena na autobusu

## Nagrade

* Osvojena 5 Zlatna globusa ( najbolji film – komedija ili mjuzikl, režija, glumica u komediji ili mjuziklu Anne Bancroft, nova muška zvijezda Dustin Hoffman, nova ženska zvijezda Katharine Ross) i 2 nominacije (najbolji scenarij, glumac u komediji ili mjuziklu Dustin Hoffman)
* Osvojen Oscar (najbolja režija) i 6 nominacija (najbolji film, scenarij, fotografija, glavni glumac Dustin Hoffman, glavna glumica Anne Bancroft, sporedna glumica Katharine Ross)
* Osvojeno 5 BAFTA-e (najbolji film, režija, montaža, scenarij, nova zvijezda Dustin Hoffman ) i 2 nominacije (najbolja glumica Anne Bancroft, nova zvijezda Katharine Ross)

## Kritike

Kritičari su velikom većinom hvalili *Diplomca*. Tako je *Phil Villarreal* u svojoj recenziji napisao:

"Ovaj film je portretirao "post-diplomski" osjećaj potrošenosti s kojim se publika može identificirati i danas. Ovo je komedija tragedije, djelo u kojem se mladenački idealizam mladića susreće s neizbježnim smrtonosnim udarcem."
*Christopher Null* je utvrdio:

"Rijetko, razotkrivajuće remek-djelo o mladom diplomcu (Dustin Hoffman) i njegovom neobičnom pogledu na život - koji ga vodi do čudne afere sa starijom, oženjenom gđom Robinson (Anne Bancroft). Pravi klasik koji je stvorio nezaboravni savjet: plastika...I tko može zaboraviti majstorsku režiju Mikea Nicholsa, ovdje u svojoj vrhunskoj formi, koji je postavio taj bezvremenski kadar Hoffmana koji se vidi uokviren od Bancroftine noge? A glazba Simona & Garfunkela je isto savršen dodatak, nezaboravna do danas. Sada dio *Americane* jednako gorke kao i "Vrlog života", *Diplomac* je jedan od najboljih, najciničnijih komedija na filmu. Toplo preporučen i gotovo savršen".
*Almar Hafildason* je zaključio:

"Nichols obavlja majstorski posao u upotrebi širokokutnog kadra kako bi naglasio kompleksne, emotivne situacije s lakoćom i puno razumijevanja".
## Reference

## Vanjske veze

* *The Graduate* na sajtu IMDb
* Recenzije na Rottentomatoes.com
* Filmsite-org